Այդ տեսանկյունից, եռյակը թերեւս պետք է լինի վարժված: Թեեւ հարցերի առկայությունն անկասկած անխուսափելի է: Ըստ երեւույթին, հենց դրանք է շոշափել նաեւ Ղազախստանի նախագահ Նուրսուլթան Նազարբաեւը, որը նախօրեին հեռախոսազրույց է ունեցել Հայաստանի նախագահ Արմեն Սարգսյանի հետ:Արմեն Սարգսյանն այս օրերին հեռախոսազրույցներ է ունեցել նաեւ Բելառուսի եւ Ռուսաստանի նախագահների հետ:Ի՞նչն է հետաքրքրում նրանց՝ ով է Նիկոլ Փաշինյա՞նը, թե՞ արդյոք Արմեն Սարգսյանը կերաշխավորի, որ Փաշինյանը վարչապետության դեպքում Հայաստանը չի մատուցի անցանկալի անակնկալներ:Ի դեպ, հետաքրքիր է, որ մի քանի օր առաջ Բելառուսի Համազգային հեռուստաընկերությանը տված հարցազրույցում նախագահ Արմեն Սարգսյանը հայտարարել էր, որ իր իրավասությունների շրջանակում թույլ չի տա Հայաստանի շահերի ոտնահարում, շահերի համատեքստում դիտարկելով Եվրասիական ինտեգրացիան: Նիկոլ Փաշինյանն էլ իր հերթին է արել քաղաքական հայտարարություն, որ Հայաստանը չի վերանայի այդ ինտեգրացիան եւ չի փոխի արտաքին քաղաքական վեկտորը: